#

 Gradsko vijeće

# KLASA:021-05/16-01/01

# Urbroj:2186/18-02/1-16-2

Ludbreg, 11. ožujka 2016.

**Z A P I S N I K**

**23. sjednice Gradskog vijeća Grada Ludbrega održane 11. ožujka 2016. godine u Pučkom otvorenom učilištu “Dragutin Novak” Ludbreg s početkom u 17,00 sati.**

Predsjednica Gradskog vijeća Grada Ludbrega Renata Potočnik obavijestila je tko je pozvan na današnju sjednicu, a tko je obaviješten o održavanju današnje sjednice, pozdravila je sve prisutne, te zamolila da se izvrši prozivka.

Po izvršenoj prozivci, predsjednica Gradskog vijeća konstatirala je da je na današnjoj sjednici Gradskog vijeća od 15 vijećnika nazočno 14 vijećnika, da se mogu donositi pravovaljane odluke, te je otvorila 23. sjednicu Gradskog vijeća.

**NAZOČNI VIJEĆNICI**: Dejan Gizdavec, Tomo Filip, Krešimir Šalig, Marijan Krobot, Renata Potočnik, Petar Skupnjak, Goran Horvat, Vanja Vahtarić, Nikola Vidaković, Božidar Hajsok, Krešimir Horvat, Ivan Lončarić, Ružica Bačani, Anica Katana.

Izostanak je opravdao vijećnik Vedran Zlatar.

 Pored vijećnika sjednici su nazočni gradonačelnik Grada Ludbrega Dubravko Bilić, zamjenica gradonačelnika Vera Jadanić, pročelnica Jedinstvenog upravnog odjela Irena Kučina, voditelj Odsjeka za prostorno uređenje, komunalne djelatnosti i imovinu Darko Rak, voditeljica Odsjeka za društvene djelatnosti i opće poslove Mirjana Balažinec, članica Skupštine Varaždinske županije, Ivana Pomahač, ujedno i predsjednica Povjerenstva za ravnopravnost spolova Grada Ludbrega, Ivana Škorjanec, predsjednica Savjeta mladih Grada Ludbrega, te predstavnici javnog priopćavanja.

Predsjednica Gradskog vijeća napomenula je da prema Poslovniku Gradskog vijeća na početku sjednice – u tijeku «aktualnog sata», a prije prelaska na dnevni red, vijećnici mogu postavljati vijećnička pitanja gradonačelniku, zamjenici gradonačelnika i pročelnici Upravnog odjela, te voditeljima odsjeka u svezi poslova iz njihova djelokruga.

 Isto tako vijećnici mogu postavljati pitanja koja se odnose na rad i djelokrug Gradskog vijeća i njegovih radnih tijela, gradonačelnika i njegovih radnih tijela, mjesnih odbora, upravnih tijela Grada, trgovačkih društava u kojima Grad ima udjele, javnih ustanova kojima je Grad osnivač, pravnih osoba koje se financiraju iz proračuna Grada, te drugih pravnih osoba koje imaju javne ovlasti i obavljaju ih na području Grada Ludbrega.

 Člancima 60. i 61. Poslovnika Gradskog vijeća Grada Ludbrega utvrđen je način postavljanja pitanja i davanja odgovora pa poziva vijećnike i ovlaštenike za davanje odgovora kojima će pitanja biti postavljena, da se istog pridržavaju.

 Vijećnička pitanja postavili su vijećnici:

 Krešimir Horvat pitanja je postavio gradonačelniku. Prvo pitanje odnosi se na česte napise u novinama da je Ludbreg jedan od najuspješnijih malih gradova u županiji, a i šire, a nedavno je bio jedan članak da je Ludbreg jedan od najzaduženijih gradova u županiji i to negdje oko 11.000.000,00 Kn. Traži odgovor u pisanom obliku, ako je postojao dug od prijašnje vlasti, da li postoji neko novo zaduženje. Moli da mu se dostavi salda konti kartica Grada, odnosno sve obaveze Grada s 1.1. 2016. prema svim svojim dobavljačima, tu prije svega prvenstveno misli dobavljačima za materijalne troškove, ali i prema Lukom-u i svim gradskim poduzećima, a isto tako i sva potraživanja koja Grad ima, da se vidi kakvo je točno stanje. Drugo pitanje odnosi se na subvencije za srednjoškolski prijevoz. Danas u Saboru prema prijedlogu novog Proračuna subvencije za srednjoškolski prijevoz smanjuju se za cca 94.000.000,00 Kn. Ako se ostvari taj crni scenarij nove Vlade još će više porasti interes upisa učenika u Srednju školu Ludbreg, a već sada nema dovoljno slobodnoga prostora, jer je zauzet. Pita što će Grad učiniti, da li će izmjestiti udruge kako bi se oslobodio prostor za potrebe srednje škole.

 Ivan Lončarić postavio je pitanje gradonačelniku vezano na kanal u Selniku. 2014. godine je bila poplava i bilo je obećanje da će se to iskopati, podneseni su i zahtjevi da se sanira određena šteta koja je nastala građanima. Međutim od toga svega nema niti regulacije, nema niti odštete, a nema niti odgovora. Pita što se radi vezano na taj projekt.

 Tomo Filip pitanja je postavio gradonačelniku. Prvo pitanje je koji je status Otoka mladosti odnosno što je do sada učinjeno da se otok natrag vrati u vlasništvu Grada Ludbrega. Drugo pitanje odnosi na odvodnju oborinskih voda kod kuće Kovačić. Na cesti prema ciglani bio je propust tako da je voda ulazila direktno u kanal koji se sada uređuje. Ne zna tko je i kada naredio da se taj potok zatvori i sada te oborinske vode stvaraju probleme okolnom stanovništvu i umjesto da idu cca 20 m u kanal koji se uređuje idu cca 500 m okolo da bi se natrag vratile u taj kanal i usput taj vrlo loš most kojim se ide prema ribičkom domu.

 Nikola Vidaković postavio je pitanje gradonačelniku vezano uz potporni zid na cesti Sigečak. To pitanje je već jedanput postavio ispred mještana koji žive u samom Sigečaku, jer su nekim stanovnicima u Sigečaku počele uslijed kiša i snijega klijeti i garaže kliziti dolje. Obećano je da će se nešto napraviti, budući da je Sigečka cesta napravljena radi turizma. Ponovno pita gdje je zapelo i stalo i kada bi se to moglo realizirati, da se ne dogodi kao u Vinogradima Ludbreškim da otklizi cijela klijet.

 Vanja Vahtarić postavio je pitanje gradonačelniku, odnosno zamolbu građana Grada Ludbrega da ga upozori na činjenicu da jedna velika većina gradskih službenika, djelatnika, zaposlenika Grada Ludbrega veoma učestalo pod radnim vremenom putem društvenih mreža vrijeđa i omalovažava građane Grada Ludbrega i to već traje mjesecima i mjesecima, pa upozorava na tu činjenicu. Vjeruje da gradonačelnik to nije znao, pa na zamolbu građana ga upozorava i moli da se o tome očituje. Drugo pitanje odnosi se na sanaciju Frankopanske ulice. Trebalo je 10 mjeseci da se napravi prvih 600 metara, nažalost poznato je na koji način su radovi izvedeni i sad nekoliko mjeseci to opet stoji. Pita kada će se ta ulica sanirati.

 Petar Skupnjak postavio je pitanje gradonačelniku vezano na sanaciju Bednje od Sigečkog do Apatinskog mosta. Kad su bile poplave i visoke vode odnijele su dio obale. Ima oko 5-6 kritičnih mjesta, ispod igrališta u Sigecu, dio poslije Slokovca i lijeve strane Bednje od strane Sesveta. Na dva mjesta voda je odnijela i poljski put, prvi dio kod Sigeca. Misli da bi čim prije trebalo izvršiti sanaciju Bednje na spomenutom mjestu.

 Goran Horvat pitanje je uputio gradonačelniku. Ako je grad Ludbreg najbolji mali grad u Sjeverozapadnoj Hrvatskoj kako se to voli isticati, što mu je drago, zanima ga koliko je to firmi, obrta, OPG-a otvoreno u proteklih tri godine, koliko je to ukupno novozaposlenih u našem gradu. A zanima ga i koliko je to obrta, firmi i OPG-ova zatvoreno u našem malom gradu. Koliki broj ljudi je ostalo bez posla, a i koliko je ljudi izbrisano iz Zavoda za zapošljavanje. I na kraju zanima ga tko je dodijelio Gradu Ivancu tu titulu o kome svi pišu, pa čak i strani portali, kao najuspješnijem malom gradu za investitore. Zar je moguće da prije Ludbrega postoji još neki mali grad. Pred par godina nitko nije čuo za Ivanec kao takav, a kamoli da je u rangu Ludbrega koji je ipak najbolji mali grad za par familija. Drugo pitanje pitaju građani Grada Ludbrega i mještani nekoliko sela. Da li je konačno na pomolu velika koalicija u Gradu Ludbregu za slijedeće izbore, da li je to koalicija HDZ-a i SDP-a. Na izborima za VMO-e postoje koalicije HDZ-a i SDP-a, pa građane zanima čemu uopće više ići na izbore, neka se to sve skupa složi, pa ne treba više niti njih tu.

 Ružica Bačani pitanje je postavila gradonačelniku. Na prošloj sjednici 28.12. dobili su informaciju da je g. gradonačelnik od tog dana na plaći Grada Ludbrega, pa ju zanima zašto. Pretpostavlja da mu je bilo povoljnije da prima plaću iz Hrvatskog sabora još narednih 6 mjeseci. Također ima sugestiju, budući da će na slijedećoj sjednici biti izvršenje Proračuna, a sve jako bode u oči trošak plaća i uvijek se sumnja u nešto, pa da ne bi sumnjali predlaže da se te plaće raščlane. Tu su unutra i programi i novi programi, između ostalog i inkubator koji je do sad imao samo troškove, a prihode ne. Koliko je shvatila da su tu i programi, koje je gradonačelnik spomenuo, koje rade vrijedni djelatnici Grada, da su i njihove plaće tu, a misli da to baš nije tako, jer onda bi ti djelatnici vjerojatno i nekakvu stimulaciju dobili, ili nagradu, ili su ju dobili, po njoj bi je trebali dobiti.

 Ivan Lončarić postavio je pitanje gradonačelniku, a odnosi se na sajmište u Sigecu. Poznato je da je svojevremeno uloženo više od 500.000,00 Kn u uređenje tog sajmišta kako bi se građanima - poljoprivrednicima omogućilo da svoje proizvode prodaju na sajmištu u Sigecu. Novci su se uložili, pa pita što će se napraviti u ovoj državi, da jednostavno naše sajmište koje ima sve parametre da zadovolji zakonske osnove profunkcionira i da se pomogne, našim poljoprivrednicima.

 Odgovore na vijećnička pitanja dao je gradonačelnik Grada Ludbrega Dubravko Bilić.

 Predsjednica Gradskog vijeća Grada Ludbrega Renata Potočnik zaključila je aktualni sat, te napomenula da su vijećnici za današnju sjednicu u pozivu primili prijedlog dnevnog reda s materijalima za pojedinu točku dnevnog reda. Budući da je gradonačelnik u svojstvu predlagatelja najavio izmjene vezano uz predloženi dnevni red, poziva ga da iste iznese odnosno obrazloži.

 Gradonačelnik Grada Ludbrega Dubravko Bilić sukladno odredbama članka 71. Poslovnika Gradskoga vijeća Grada Ludbrega kao ovlašteni predlagatelj predlaže da se točka 8. koja glasi : **„Prijedlog Odluke o prijenosu osnivačkih prava nad Osnovnom školom Ludbreg sa sjedištem u Ludbregu“ izostavi** s današnje 23. sjednice Gradskoga vijeća Grada Ludbrega.

 Ujedno predlaže da se dnevni red **dopuni** novom točkom 8. koja glasi: **„Prijedlog Odluke o izmjenama i dopunama Odluke o sufinanciranju boravka djece u dječjim vrtićima u 2016. godini“.**

Isto je obrazložio: Izostavljanje predložene točke dnevnoga reda predlaže se iz razloga što je u tijeku rasprava i donošenje državnog proračuna te nisu poznati još svi parametri oko novog i prema nekim najavama promijenjenog načina financiranja odnosno sufinanciranja osnovnog školstva i decentraliziranih funkcija odnosno sredstava.

 Dopuna dnevnog reda predlaže se iz razloga što je Dječji vrtić ispunio uvjete za upis još jedne odgojno-obrazovne skupine od 15 djece, a trenutno je na listi čekanja za upis u vrtić 15-ero djece s prebivalištem na području Grada Ludbrega.

 Predsjednica Gradskoga vijeća Renata Potočnik iznijela je da je odredbom članka 71.st.5. Poslovnika Gradskog vijeća Grada Ludbrega propisano da se prilikom utvrđivanja dnevnog reda najprije odvojeno odlučuje o prijedlogu da se pojedini predmet izostavi, odnosno da se s novim predmetom dopuni.

 Stoga je prvo stavila na glasovanje prijedlog da se iz predloženog dnevnog reda **izostavi** dosadašnja točka 8. koja glasi: **„Prijedlog Odluke o prijenosu osnivačkih prava nad Osnovnom školom Ludbreg sa sjedištem u Ludbregu“, te je konstatirala da je isti prijedlog jednoglasno usvojen.**

Isto tako stavila je na glasovanje da se dnevni red **dopuni** novom točkom 8. koja glasi: **„Prijedlog Odluke o izmjenama i dopunama Odluke o sufinanciranju boravka djece u dječjim vrtićima u 2016. godini, koji prijedlog je također jednoglasno usvojen.**

 **Zatim je za 23. sjednicu Gradskoga vijeća Grada Ludbrega predložila slijeći**

**D N E V N I R E D**

**1. Verifikacija zapisnika 22. sjednice Gradskoga vijeća Grada Ludbrega**

**2. Izvješće o radu i Program rada Povjerenstva za ravnopravnost spolova**

 **Grada Ludbrega**

**3. Izvješće o radu i prijedlogu Programa rada Savjeta mladih Grada Ludbrega**

**4. Prijedlog Odluke o dodjeli javnih priznanja Grada Ludbrega 2016. godine**

**5. Prijedlog Odluke o donošenju Procjene ugroženosti od požara i Plana**

 **zaštite od požara Grada Ludbrega**

**6. Prijedlog Odluke o raspoređivanju sredstava za rad političkih stranaka iz**

 **Proračuna Grada Ludbrega za 2016. godinu**

**7. Prijedlog Odluke o ustrojstvu Centra za kulturu i informiranje Dragutin**

 **Novak Ludbreg**

**8. Prijedlog Odluke o izmjenama i dopunama Odluke o sufinanciranju boravka**

 **djece u dječjim vrtićima u 2016. godini**

**9. Prijedlog Odluke o uključenju u akciju gradovi i općine – prijatelji djece**

**10. Prijedlog Odluke o izradi II. izmjena i dopuna Urbanističkog plana uređenja**

 **Ludbreg**

**11. Prijedlog Rješenja o raspisivanju natječaja za prodaju zemljišta za izgradnju**

 **dječjeg vrtića u Ludbregu**

**12. Prijedlog Rješenja o raspisivanju natječaja za prodaju zemljišta u**

 **Gospodarskoj zoni Zapad u Ludbregu**

**13. Izvješće o obavljenoj reviziji upravljanja i raspolaganja nekretninama**

 **jedinica lokalne i područne (regionalne) samouprave na području**

 **Varaždinske županije**

**14. Izvješće o izvršenju Programa izgradnje objekata i uređaja komunalne**

 **infrastrukture u 2015. godini**

**15. Izvješće o izvršenju Programa održavanja komunalne infrastrukture iz**

 **sredstava komunalne naknade za 2015. godinu**

**16. Izvješće o radu gradonačelnika za razdoblje srpanj – prosinac 2015. godine**

Predsjednica Gradskog vijeća Grada Ludbrega Renata Potočnik stavila je na glasovanje Prijedlog Dnevnog reda, **te je konstatirala da je predloženi dnevni red 23. sjednice Gradskog vijeća jednoglasno prihvaćen.**

Prelazi se na rješavanje po pojedinim točkama dnevnog reda.

……………………….

**Točka 1.**

 **Verifikacija zapisnika 22. sjednice Gradskoga vijeća Grada Ludbrega**

 **Primjedbi na Zapisnik nije bilo, pa je predsjednica Gradskoga vijeća isti stavila na glasovanje, te je konstatirala da je Zapisnik 22. sjednice Gradskoga vijeća Grada Ludbrega verificiran većinom glasova – 13 „za“ i 1 „suzdržan“.**

 ……………………….

 **Točka 2.**

**Izvješće o radu i Program rada Povjerenstva za ravnopravnost spolova**

**Grada Ludbrega**

 Izvješće o radu i Program rada Povjerenstva za ravnopravnost spolova Grada Ludbrega obrazložila je predsjednica Povjerenstva Ivana Pomahač prema pisanim materijalima.

 **Gradsko vijeće Grada Ludbrega jednoglasno bez rasprave donijelo je Zaključak o prihvaćanju Izvješća o radu i Program rada Povjerenstva za ravnopravnost spolova Grada Ludbrega.**

(Zaključak o prihvaćanju Izvješća o radu i Program rada Povjerenstva za ravnopravnost spolova Grada Ludbrega za 2015. godinu KLASA:004-01/16-01/02, URBROJ:2186/18-02/1-16-7, Izvješće o radu i Program rada Povjerenstva sastavni su dio ovog Zapisnika).

…………………………

**Točka 3.**

**Izvješće o radu i prijedlogu Programa rada Savjeta mladih Grada Ludbrega**

Izvješće o radu i prijedlogu Programa rada Savjeta mladih Grada Ludbrega obrazložila je predsjednica Savjeta mladih Ivana Škorjanec prema pisanim materijalima.

 Gradsko vijeće Grada Ludbrega jednoglasno bez rasprave donijelo je Zaključak o odobrenju Programa rada Savjeta mladih Grada Ludbrega za 2016. Godinu koji je donio Savjet mladih Grada Ludbrega na sjednici održanoj dana 08. rujna 2015. i prihvaćanju Izvješća o radu Savjeta mladih Grada Ludbrega za 2015.godinu.

 (Zaključak o odobrenju Programa rada Savjeta mladih Grada Ludbrega za 2016. godinu i prihvaćanju Izvješća o radu Savjeta mladih Grada Ludbrega za 2015. godinu KLASA:021-01/15-01/04, URBROJ:2186/18-02/1-16-11, Izvješće o radu i Program rada sastavni su dio ovog Zapisnika).

………………………….

**Točka 4.**

**Prijedlog Odluke o dodjeli javnih priznanja Grada Ludbrega 2016. godine**

 Prijedlog Odluke o dodjeli javnih priznanja Grada Ludbrega 2016. godine obrazložio je gradonačelnik Dubravko Bilić prema pisanim materijalima.

 U raspravi su učestvovali vijećnici Goran Horvat, Božidar Hajsok, te gradonačelnik Dubravko Bilić.

 **Gradsko vijeće Grada Ludbrega donijelo je većinom glasova – 13 „za“ i 1 „suzdržani“ Odluku o dodjeli javnih priznanja Grada Ludbrega 2016. godine.**

(Odluka o dodjeli javnih priznanja Grada Ludbrega 2016. godine KLASA:061-01/16-01/01 sastavni je dio ovog Zapisnika).

……………………………

**Točka 5.**

**Prijedlog Odluke o donošenju Procjene ugroženosti od požara i Plana**

**zaštite od požara Grada Ludbrega**

Prijedlog Odluke o donošenju Procjene ugroženosti od požara i Plana zaštite od požara Grada Ludbrega po ovlaštenju gradonačelnika obrazložila je voditeljica Odsjeka za društvene djelatnosti I opće poslove Mirjana Balažinec prema pisanim materijalima.

 **Gradsko vijeće Grada Ludbrega jednoglasno bez rasprave donijelo je Odluku o donošenju Procjene ugroženosti od požara I Plana zaštite od požara Grada Ludbrega.** (Prisutno 13 vijećnika)

(Odluka o donošenju Procjene ugroženosti od požara Grada Ludbrega i Plana zaštite od požara Grada Ludbrega KLASA:214-02/15-01/02, URBROJ:2186/18-02/1-16-50, Procjena ugroženosti od požara Grada Ludbrega i Plan zaštite od požara Grada Ludbrega sastavni su dio ovog Zapisnika).

..............................

 **Točka 6.**

**Prijedlog Odluke o raspoređivanju sredstava za rad političkih stranaka iz**

**Proračuna Grada Ludbrega za 2016. godinu**

 Prijedlog Odluke o raspoređivanju sredstava za rad političkih stranaka iz Proračuna Grada Ludbrega za 2016. godinu po ovlaštenju gradonačelnika obrazložila je pročelnica Jedinstvenog upravnog odjela Irena Kučina prema pisanim materijalima.

 **Gradsko vijeće Grada Ludbrega jednoglasno bez rasprave donijelo je Odluku o raspoređivanju sredstava za rad političkih stranaka iz Proračuna Grada Ludbrega za 2016. godinu.**

(Odluka o raspoređivanju sredstava za rad političkih stranaka iz Proračuna Grada Ludbrega za 2016. godinu KLASA:402-01/16-01/01, URBROJ:2186/18-02/1-16-1 sastavni je dio ovog Zapisnika.)

……………………….

**Točka 7.**

**Prijedlog Odluke o ustrojstvu Centra za kulturu i informiranje Dragutin**

**Novak Ludbreg**

 Prijedlog Odluke o ustrojstvu Centra za kulturu i informiranje Dragutin Novak Ludbreg obrazložio je gradonačelnik Dubravko Bilić prema pisanim materijalima.

 **Gradsko vijeće Grada Ludbrega jednoglasno bez rasprave donijelo je Odluku o ustrojstvu Centra za kulturu i informiranje Dragutin Novak Ludbreg.**

(Odluka o ustrojstvu Centra za kulturu i informiranje Dragutin Novak Ludbreg KLASA:612-01/16-01/01, URBROJ:2186/18-02/1-16-1 sastavni je dio ovog Zapisnika.

 ………………………..

 **Točka 8 .**

**Prijedlog Odluke o izmjenama i dopunama Odluke o sufinanciranju boravka**

**djece u dječjim vrtićima u 2016. godini**

Prijedlog Odluke o izmjenama i dopunama Odluke o sufinanciranju boravka djece u dječjim vrtićima u 2016. godini obrazložio je gradonačelnik Dubravko Bilić prema pisanim materijalima.

 **Gradsko vijeće Grada Ludbrega jednoglasno bez rasprave donijelo je Odluku o izmjenama i dopunama Odluke o sufinanciranju boravka djece u dječjim vrtićima u 2016. godini.**

(Odluka o izmjenama i dopunama Odluke o sufinanciranju boravka djece u dječjim vrtićima u 2016. godini KLASA:402-03/15-01/34, URBROJ:2186/18-02/1-16-23 sastavni je dio ovog Zapisnika.)

…………………………..

 **Točka 9.**

**Točka Prijedlog Odluke o uključenju u akciju gradovi i općine – prijatelji djece**

 Prijedlog Odluke o uključenju u akciju gradovi i općine – prijatelji djece po ovlaštenju gradonačelnika obrazložila je pročelnica Jedinstvenog upravnog odjela Irena Kučina prema pisanim materijalima.

 **Gradsko vijeće Grada Ludbrega jednoglasno bez rasprave donijelo je Odluku o uključenju u akciju gradovi i općine – prijatelji djece.**

 (Odluka o uključenju u akciju gradovi i općine – prijatelji djece KLASA:021-01/16-01/01, URBROJ:2186/18-02/1-16-2 sastavni je dio ovog Zapisnika.)

…………………………

**Točka 10.**

**Prijedlog Odluke o izradi II. izmjena i dopuna Urbanističkog plana uređenja**

**Ludbreg**

Prijedlog Odluke o izradi II. izmjena i dopuna Urbanističkog plana uređenja Ludbreg obrazložio je gradonačelnik Grada Ludbrega Dubravko Bilić prema pisanim materijalima.

 U raspravi su učestvovali vijećnici Vanja Vahtarić i Krešimir Horvat, te gradonačelnik Grada Ludbrega Dubravko Bilić.

 **Gradsko vijeće Grada Ludbrega većinom glasova – 12 “za” i 2 “suzdržana” donijelo je Odluku o izradi II. izmjena i dopuna Urbanističkog plana uređenja Ludbreg.**

(Odluka o izradi II. izmjena i dopuna Urbanističkog plana uređenja Ludbreg KLASA:350-02/16-01/01, URBROJ:2186/18-02/16-1) sastavni je dio ovog Zapisnika.)

…………………………

**Točka 11.**

**Prijedlog Rješenja o raspisivanju natječaja za prodaju zemljišta za izgradnju**

**dječjeg vrtića u Ludbregu**

 Prijedlog Rješenja o raspisivanju natječaja za prodaju zemljišta za izgradnju dječjeg vrtića u Ludbregu po ovlaštenju gradonačelnika obrazložila je pročelnica Jedinstvenog upravnog odjela Grada Ludbrega Irena Kučina prema pisani materijalima.

 U raspravi su učestvovali vijećnici Ivan Lončarić i Božidar Hajsok, te gradonačelnik Dubravko Bilić.

 **Gradsko vijeće Grada Ludbrega većinom glasova – 11 „za“ i 3 „suzdržana“ donijelo je Rješenje o raspisivanju natječaja za prodaju zemljišta za izgradnju dječjeg vrtića u Ludbregu.**

 (Rješenje o raspisivanju natječaja za prodaju zemljišta za izgradnju dječjeg vrtića u Ludbregu KLASA:944-01/16-01/03, KLASA:2186/18-02/1-16-1 sastavni je dio ovog Zapisnika).

……………………….

**Točka 12.**

**Prijedlog Rješenja o raspisivanju natječaja za prodaju zemljišta u**

**Gospodarskoj zoni Zapad u Ludbregu**

Prijedlog Rješenja o raspisivanju natječaja za prodaju zemljišta u Gospodarskoj zoni Zapad u Ludbregu po ovlaštenju gradonačelnika obrazložila je pročelnica Jedinstvenog upravnog odjela Grada Ludbrega Irena Kučina prema pisanim materijalima.

 U raspravi su učestvovali vijećnici Ivan Lončarić, Vanja Vahtarić, Božidar Hajsok, Ana Katana, Krešimir Horvat, predsjednica Gradskoga vijeća Renata Potočnik, te gradonačelnik Dubavko Bilić.

 **Gradsko vijeće Grada Ludbrega većinom glasova – 11 „za“ i 3 „suzdržana“ donijelo je Rješenje o raspisivanju natječaja za prodaju zemljišta u Gospodarskoj zoni Zapad u Ludbregu.**

(Rješenje o raspisivanju natječaja za prodaju zemljišta u Gospodarskoj zoni zapad u Ludbregu KLASA:944-01/15-01/18, URBROJ:2186/18-02/1-16-19 sastavni je dio ovog Zapisnika).

……………………….

**Točka 13.**

**Izvješće o obavljenoj reviziji upravljanja i raspolaganja nekretninama**

**jedinica lokalne i područne (regionalne) samouprave na području**

**Varaždinske županije**

 Izvješće o obavljenoj reviziji upravljanja i raspolaganja nekretninama jedinca lokalne i područne (regionalne) samouprave na području Varaždinske županije po ovlaštenju gradonačelnika obrazložio je voditelj Odsjeka za prostorno uređenje, komunalne djelatnosti i imovinu Darko Rak prema pisanim materijalima.

 U raspravi je učestvovao vijećnik Krešimir Horvat i voditelj Odsjeka za prostorno uređenje, komunalne djelatnosti i imovinu Darko Rak.

 **Gradsko vijeće Grada Ludbrega većinom glasova – 13 „za“ i 1 „suzdržan“ donijelo je Zaključak o prihvaćanju Izvješća Državnog ureda za reviziju – Područnog ureda Varaždin o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Varaždinske županije.**

Zaključak o prihvaćanju Izvješća o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Varaždinske županije KLASA:041-01/15-01/01, URBROJ:2186/18-02/1-16-7 sa Izvješćem o obavljenoj reviziji sastavni su dio ovog Zapisnika).

………………………

**Točka 14.**

**Izvješće o izvršenju Programa izgradnje objekata i uređaja komunalne**

**infrastrukture u 2015. godini**

 Izvješće o izvršenju Programa izgradnje objekata i uređaja komunalne infrastrukture u 2015. godini po ovlaštenju gradonačelnika obrazložio je voditelj Odsjeka za prostorno uređenje, komunalne djelatnosti i imovinu Darko Rak prema pisanim materijalima.

 U raspravi su učestvovali vijećnici Tomo Filip, Ivan Lončarić, Vanja Vahtarić, Krešimir Horvat, gradonačelnik Dubravko Bilić, te voditelj Odsjeka za prostorno uređenje, komunalne djelatnosti i imovinu Darko Rak prema pisanim materijalima.

 **Gradsko vijeće Grada Ludbrega većinom glasova – 11 „za“ i 3 „suzdržana“ donijelo je Zaključak o prihvaćanju Izvješća o izvršenju Programa izgradnje objekata i uređaja komunalne infrastrukture u Gradu Ludbregu u 2015. godini.**

 (Zaključak o prihvaćanju Izvješća o izvršenju Programa izgradnje objekata i uređaja komunalne infrastrukture u Gradu Ludbregu u 2015. godini KLASA:363-01/24-01/28, URBROJ:2186/18-02/1-16-9 sa Izvješćem sastavni su dio ovog Zapisnika).

…………………………

**Točka 15.**

**Izvješće o izvršenju Programa održavanja komunalne infrastrukture iz**

**sredstava komunalne naknade za 2015. godinu**

 Izvješće o izvršenju Programa održavanja komunalne infrastrukture iz sredstava komunalne naknade za 2015. godinu po ovlaštenju gradonačelnika obrazložio je voditelj Odsjeka za prostorno uređenje, komunalne djelatnosti i imovinu Darko Rak prema pisanim materijalima.

 U raspravi je učestvovao vijećnik Tomo Filip.

 **Gradsko vijeće Grada Ludbrega jednoglasno je donijelo Zaključak o prihvaćanju Izvješća o izvršenju Programa održavanja komunalne infrastrukture iz sredstava komunalne naknade za 2015. godinu.**

(Zaključak o prihvaćanju Izvješća o izvršenju Programa održavanja komunalne infrastrukture iz sredstava komunalne naknade za 2015. godinu KLASA:363-01/15-01/17, URBROJ:2186/18-02/1-16-8 i Izvješće sastavni su dio ovog Zapisnika).

……………………………

**Točka 16.**

**Izvješće o radu gradonačelnika za razdoblje srpanj – prosinac 2015. godine**

Izvješće o radu gradonačelnika za razdoblje srpanj – prosinac 2015. godine podnio je gradonačelnik Dubravko Bilić prema pisanim materijalima.

 U raspravi su učestvovali vijećnici Vanja Vahtarić, Nikola Vidaković, Goran Horvat, Ivan Lončarić, te gradonačelnik Dubravko Bilić.

 **Gradsko vijeće Grada Ludbrega većinom glasova – 9 „za“, 1 „protiv“ i 4 „suzdržana“ donijelo je Zaključak o prihvaćanju Izvješća gradonačelnika o radu za razdoblje srpanj – prosinac 2015. godine.**

(Zaključak o prihvaćanju Izvješća gradonačelnika o radu za razdoblje srpanj – prosinac 2015. godine i Izvješće sastavni su dio ovog Zapisnika).

 ……………………….

 Budući da je dnevni red sjednice Gradskog vijeća Grada Ludbrega iscrpljen, predsjednica Gradskog vijeća Grada Ludbrega Renata Potočnik zaključila je sjednicu u 20,40 sati.

 D o v r š e n o !

ZAPISNIČAR: PREDSJEDNICA

 GRADSKOG VIJEĆA:

Mirjana Balažinec Renata Potočnik